Norðaustanátt og skafrenningur í öllum landshlutum Í dag spáir Veðurstofan norðaustan 20 - 25 m / s , en hægari vind norðaustantil . Það verður skafrenningur í öllum landshlutum og víða snjókoma eða él , en úrkomulítið á Suður - og Vesturlandi . Vindur verður heldur hægari eftir hádegi . Þurrt um landið suðvestanvert , slydda eða rigning á Austfjörðum og slydda eða snjókoma norðantil . Hiti um og yfir frostmarki . Í dag er appelsínugul viðvörun í gildi mjög víða á landinu . Í dag spáir Veðurstofan norðaustan 20 - 25 m / s , en hægari vind norðaustantil á landinu . Það verður skafrenningur í öllum landshlutum og víða snjókoma eða él , en úrkomulítið á Suður - og Vesturlandi . Vindur verður heldur hægari eftir hádegi . Það verður þurrt um landið suðvestanvert , slydda eða rigning á Austfjörðum og slydda eða snjókoma norðantil . Hiti verður um og yfir frostmarki . Á morgun dregur úr vindi , fyrst austantil . Það verða norðvestan 8 - 15 m / s á Austurlandi annað kvöld , en annars hæg breytileg átt . Það verða dálítil él um norðanvert landið og hiti í kringum frostmark . Útlit er fyrir úrkomuminni daga með rólegum vind fram að helgi en næsta lægð kemur á sunnudag með rigningu og hlýju veðri . Slæm færð , óvissustig og viðvaranir Færð verður áfram óstöðug á norðurhelmingi landsins í dag vegna hríðarveðurs og viðvaranir eru í gildi í öllum landshlutum í dag , ýmist vegna vinds eða hríðar . Óvissustig vegna snjóflóðahættu er í gildi á norðanverðum Vestfjörðum og á Ísafirði er hættustig vegna snjóflóða . Appelsínugul viðvörun vegna veðurs er í gildi á Breiðafirði , Vestfjörðum , Ströndum og Norðurlandi vestra , Suðausturlandi og Miðhálendi . Gul viðvörun vegna veðurs er í gildi á höfuðborgarsvæðinu , Suðurlandi , Faxaflóa , Norðurlandi eystra , Austurlandi að Glettingi , Austfjörðum , Suðausturlandi og Miðhálendi . Veðurhorfur á landinu næstu daga Á miðvikudag : Norðaustan 15 - 23 m / s um landið norðvestanvert , en annars norðlæg átt 10 - 15 m / s . Snjókoma á Vestfjörðum , en él eða slydduél norðan - og austanlands , en annars úrkomulítið . Dregur úr vindi og úrkomu þegar líður á daginn . Vægt frost , en víða frostlaust við ströndina . Suðlæg átt 5 - 13 m / s , dálítil él , einkum sunnan - og vestantil . Hiti um og undir frostmarki . Vestlæg átt 8 - 15 m / s og él , en hægari og úrkomulítið fyrir austan . Frost um mest allt land . Vestlæg átt og bjartviðri , en stöku él um landið vestanvert . Snýst í vaxandi sunnanátt vestast á landinu síðdegis . Frost 1 til 9 stig , kaldast inn til landsins . Stíf sunnan - og suðvestanátt með rigningu og hlýnandi veðri . Útlit fyrir allhvassa vestlæga átt með él á vesturhelming landsins . Kólnandi . Færð og ástand vega Vetrarfærð er um mest allt land . Vegir eru víða ófærir eða lokaðir á Vesturlandi , Vestfjörðum og í Norðurlandi eftir nóttina og víða má reikna með slæmu ferðaveðri í dag . Mosfellsheiði er ófær en unnið er að hreinsun . Það er mjög hvasst á Kjalarnesi og vindhviður fara yfir 45 m / s . Ófært er á sunnanverðu Snæfellsnesi og mjög hvasst . Einnig er ófært á Laxárdalsheiði . Þæfingsfærð er á Svínadal . Brattabrekka og Holtavörðuheiði eru lokaðar . Vestfirðir : Vegir eru víðast ófærir eða lokaðir og enn er slæmt veður og óvíst um mokstur . Þröskuldar , Miklidalur , Hálfdán , Flateyrarvegur , Súðavíkurhlíð og Steingrímsfjarðarheiði eru lokaðar . Vegir eru víða þungfærir eða ófærir og fjallvegir lokaðir . Vatnsskarð , Þverárfjall , Siglufjarðarvegur Öxnadalsheiði og Ólafsfjarðarmúli eru lokaðir . Þungfært er á Fjarðarheiði en annars víða snjóþekja og snjókoma . Lokað er frá Kirkjubæjarklaustri að Jökulsárlóni vegna óveðurs . Víða ófært eða þungfært eftir nóttina í uppsveitum en unnið að mokstri . Lyngdalsheiði er lokuð .